Gewelddadige betoging deur MyCiTi-busbestuurders - Maroela Media
Gewelddadige betoging deur MyCiTi-busbestuurders
MyCiTi-bus, Kaapstad Foto: MyCiTi, Facebook
Die stad Kaapstad het Donderdagmiddag gesê 'n onwettige staking deur die MyCiTi-busbestuurders duur voort.
"Ondanks 'n vergadering vroeër vandag tussen van die busbestuurders en bestuur by die MyCiTi-voertuigbedryfsmaatskappy Kidrogen, het die staking tot in spitstyd voortgeduur," het die stad in 'n verklaring gesê.
Die staking raak die busdiens in Tafelbaai, Atlantis, Melkbosstrand en Century City.
Stakers het glo 'n nie-stakende busbestuurder aangeval en passasiers gedwing om af te klim. Die busbestuurder kon met die bus wegkom. "Verskeie gewelddadige voorvalle is sedert die vroeë oggendure aangemeld," lui die verklaring. "Die laaste voorval was om 12:30 in Parklands Mainweg."
Brett Herron, burgemeesterskomiteelid vir vervoer, het gesê die stad is geskok deur hierdie aanstootlike gedrag. "Geen vorm van geweld kan geduld word nie," het hy gesê. "Dit is nie 'n wettige vorm van betoging nie, maak nie saak wat die stakers se griewe of ontevredenheid behels nie. Die stad, sy wetstoepassers en die Suid-Afrikaanse Polisiediens hou die situasie fyn dop."
Herron sê die diens op die T01-roete en na Century City sal eers hervat wanneer die geweld verby is.
Twee vermeende stropers doodgeskiet; al 144 aangekeer
Video: Vrou in meenthuiskompleks aangerand
Jannie · 5 jare gelede
Red n land met sulke mense. Verstaan dat mense ongelukkig raak oor sekere aspekte, maar hel om geweld te gebruik en fandalisme toe te pas, bring mens nerens nie. Duidelik het die mense geen begrip van om n land op te bou nie. Als wat afgebreek en afgebrand word, moet weer op gebou word. Die ekenomie sal nooit boontoe gaan nie.